open-index/open-wikipedia-markdown huggingface dataset:
கோலா தெம்பிலிங்

**கோலா தெம்பிலிங்** (ஆங்கிலம்: *Kuala Tembeling*; மலாய்: *Kuala Tembeling*; சீனம்: 瓜拉淡贝林); என்பது மலேசியா, பகாங் மாநிலம், ஜெராண்டுட் மாவட்டத்தில் உள்ள ஒரு நகரம். ஜெராண்டுட் நகரில் இருந்து 17 கி.மீ. தொலைவில் உள்ளது.

மலேசிய தேசியப் பூங்காக்களில் மிக முக்கியமான தாமான் நெகாரா (*Taman Negara*) பூங்காவிற்குச் செல்லும் நுழைவாயில் நகரமாக கோலா தெம்பிலிங் விளங்குகிறது. அத்துடன் தீபகற்ப மலேசியாவின் தித்திவாங்சா மலைத்தொடரின் (*Titiwangsa Mountains Range*) அடிவாரத்தில், சில கி.மீ. அப்பால் இந்த நகரம் அமைந்துள்ளது.
 
## பொது

தெம்பிலிங் ஆறு (*Tembeling River*) மற்றும் ஜெலாய் ஆறு (*Jelai River*) ஆகிய ஆறுகள் சங்கமிக்கும் இடத்தில் கோலா தெம்பிலிங் அமைந்துள்ளது. கோலா தெம்பிலிங்கில் உள்ள படகுதுறை மூலமாக தாமான் நெகாராவிற்குச் செல்லும் மாற்று இடமாகவும் (*Transfer Point*) செயல்படுகிறது. 

இந்த படகுதுறை வெளிநாட்டு சுற்றுலாப் பயணிகளிடையே பிரபலமானது. ஏனெனில் அவர்களில் பெரும்பாலோர் தெம்பிலிங் ஆற்றின் அழகிய இயற்கைக் காட்சிகளை அனுபவிக்க விரும்புகிறார்கள். இந்த படகுத் துறையில் இருந்து தாமான் நெகாராவை சுமார் 2 - 3 மணிநேர படகுப் பயணத்தின் மூலமாகச் சென்று அடையலாம்.

## தாமான் நெகாரா

தாமான் நெகாரா 4,343 சதுர கி.மீ. பரப்பளவைக் கொண்டது. உலகிலேயே மிகப் பழைமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை.

1938 - 1939-ஆம் ஆண்டுகளில், இந்த வனப் பூங்காவிற்கு *கிங் ஜார்ஜ் V தேசியப் பூங்கா* என்று பெயர் சூட்டப்பட்டது. மலேசியா விடுதலை அடைந்த பின்னர், தாமான் நெகாரா என்று பெயர் மாற்றம் கண்டது. தாமான் (*Taman*) என்றால் மலாய் மொழியில் பூங்கா அல்லது வனம்; நெகாரா (*Negara*) என்றால் நாடு என்று பொருள்படும். 

## மேற்கோள்கள்

## மேலும் காண்க
* மலேசியத் தேசியப் பூங்காக்களின் பட்டியல்

## வெளி இணைப்புகள்

* ஜெராண்டுட் ஊராட்சி மன்றத்தின் அதிகாரப்பூர்வ இணையத்தளம்
* Department of Wildlife and National Parks

பகுப்பு:மலேசிய நகரங்கள்
பகுப்பு:பகாங் நகரங்கள்
பகுப்பு:பகாங்
நீதிபுரம்

**நீதிபுரம்** (*Neethipuram*) என்பது இந்திய ஒன்றியம்,  தமிழ்நாட்டின், சேலம் மாவட்டம், கொளத்தூர் ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இந்த ஊர் லக்கம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான சேலத்தில் இருந்து 67 கிலோமீட்டர் தொலைவிலும், கொளத்தூரில்  இருந்து 8 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 362 கிலோமீட்டர் தொலைவிலும் உள்ளது.

## நீதிபுரம் ஏரி
இங்கு ஊள்ள ஏரி காட்டுப் பகுதியின் அடிவாரத்தில் அமைந்துள்ளது. இந்த ஏரிப் பகுதியில் சேலம் மாவட்டத்தில் காண்பதற்கு அரிய பறவைகளான இந்திய கல்கௌதாரி, சாம்பல் இருவாச்சி, இராப்பாடி, வெண்புள்ளி விசிறிவாலி, மஞ்சள் கால் பச்சைப்புறா, அமுர் வல்லூறு உள்ளிட்ட மொத்தம் 134 பறவைகள் பதிவு செய்யபட்டுள்ளது. பறவைகள் மட்டுமல்லாது யானைகள், மான்கள், காட்டுப்பன்றிகள் போன்ற காட்டுயிர்கள் இங்கு காணப்படுகின்றன.

  
## மேற்கோள்

பகுப்பு:சேலம் மாவட்டத்திலுள்ள கிராமங்கள்
இந்திய அரசியலமைப்பு வரைவுக் குழு

இந்திய அரசியலமைப்பு நிர்ணய மன்றம் 29 ஆகஸ்டு 1947 அன்று நிறைவேற்றிய தீர்மானத்தின் படி, 7 பேர் கொண்ட **இந்திய அரசியலமைப்பு வரைவுக் குழு**வை (*Drafting Committee of Indian Constitution*)நியமித்தது. பெனகல் நரசிங் ராவ் வரைவுக் குழுவிற்கு ஆலோசகராக இருந்தார். வரைவுக் குழுவின் தலைவராக அம்பேத்கர் மற்றும் 6  உறுப்பினர்கள் செயல்பட்டனர். இக்குழு வரைந்த இந்திய அரசியலமைப்புச் சட்டத்தில் 22 பகுதிகளில் 395 பிரிவுகளும், 8 அட்டவணைகளும் கொண்டிருந்தது. 
 
இந்திய அரசியலமைப்பு வரைவுக் குழுவின் உறுப்பினர்கள் பின்வருமாறு:
# அம்பேத்கர் - தலைவர், அரசியலமைப்பு வரைவுக் குழு
# அல்லாடி கிருஷ்ணசாமி ஐயர்
# என். கோபாலசாமி அய்யங்கார்
# கே. எம். முன்ஷி
# சையத் முகமது சாதுல்லா
# மாதவ ராவ் (பி. எல். மித்தர் உடல்நலக் குறைவால் விலகியதால், அப்பணியிடத்தில்)
# டி. டி. கிருஷ்ணமாச்சாரி (1948ல் டி. பி. கைத்தான் இறந்ததால், அப்பணியிடத்தில்)

## வரைவுக் குழுவின் பொதுவான நோக்கம்
மத்திய அரசின் அதிகாரங்கள்,  மாநில அரசுகளின்  அதிகாரங்கள்  மற்றும் அடிப்படை உரிமைகள், சிறுபான்மையினர், பழங்குடியினர் பகுதிகள் போன்றவைகளை ஆலோசித்து முடிவு எடுத்தல்

## வரைவு குழுவின் பணிகள்
வரைவுக் குழு, பல்வேறு அரசியல அமைப்புக் குழுக்களின் முன்மொழிவுகளைக் கருத்தில் கொண்டு, இந்திய அரசியலமைப்பின் முதல் வரைவைத் தயாரித்து 21 பிப்ரவரி 1948 அன்று  இந்திய பொதுமக்களின் ஆலோசனைகளுக்காக வெளியிட்டது. வரைவை விவாதிக்கவும், திருத்தங்களை முன்மொழியவும் இந்திய மக்களுக்கு எட்டு மாத காலம் அவகாசம் அளிக்கப்பட்டது. பொதுமக்களின் கருத்துக்கள், விமர்சனங்கள் மற்றும் பரிந்துரைகளின் வெளிச்சத்தில், வரைவுக் குழு தனது இரண்டாவது வரைவைத் தயாரித்தது. இது அக்டோபர் 1948ல் வெளியிடப்பட்டது.

1947ல் வரைவுக் குழு நிறுவப்பட்டதிலிருந்து இந்திய அரசியலமைப்பை உருவாக்க 2 ஆண்டுகள், 11 மாதங்கள் மற்றும் 18 நாட்கள் எடுத்தது.

இந்திய அரசியலமைப்பு நிர்ணய மன்றம் 165 நாட்களில் சுமார் 11 அமர்வுகளில்,  114 நாட்கள் வரைவுக் குழு மற்றும் வரைவு அரசியலமைப்பின் விவாதங்களுக்கு செலவிடப்பட்டது.

## அரசியலமைப்பின் இறுதி வரைவு
அரசியலமைப்பு சபையின் ஒவ்வொரு உறுப்பினரும் புதிதாக உருவாக்கப்பட்ட இந்தி மற்றும் ஆங்கில மொழிகளின் இந்திய அரசியலமைப்பில் கையெழுத்திட்டுள்ளனர். அசல் அரசியலமைப்பின் இறுதி வரைவு புத்தகம் பிரேம் பிகாரி நரேன் ரைசாடா என்பவரால் கையால் எழுதப்பட்டது. ஒவ்வொரு பக்கமும் பியோஹர் ராம்மனோகர் சின்ஹா மற்றும் நந்தலால் போஸ் உள்ளிட்ட சாந்திநிகேதனைச் சேர்ந்த புகழ்பெற்ற கலைஞர்களால் அலங்கரிக்கப்பட்டுள்ளது. இந்திய அரசியலமைப்பு புத்தகம் முதன்முதலில் தேராதூனில் வெளியிடப்பட்டது மற்றும் இந்திய நில அளவைத் துறையால் *போட்டோலித்தோகிராபி* செய்யப்பட்டது.

## ஏற்றுக் கொள்ளப்பட்ட நாள்
இக்குழுவினரால் தொகுக்கப்பட்ட இந்திய அரசியலமைப்பு சட்ட முன்வடிவம் 24 சனவரி 1950ல் நடைபெற்ற  பனிரெண்டாவது இந்திய அரசியலமைப்பு நிர்ணய மன்றம் கூட்டத் தொடரில், நான்கில் மூன்று பகுதிக்கு மேற்பட்ட உறுப்பினர்களால் கையொப்பமிட்டு ஏற்றுக்கொள்ளப்பட்டதால், 26 ஜனவரி 1950 அன்று இந்திய அரசியல் அமைப்புச் சட்டம் நடைமுறைக்கு வந்தது. எனவே ஆண்டுதோறும் 26, சனவரி நாளை குடியரசு நாளாக சிறப்பாகக் கொண்டாடப்படுகிறது.

## மேற்கோள்கள்

பகுப்பு:இந்திய அரசியலமைப்புச் சட்டம்
பகுப்பு:இந்திய அரசியலமைப்பு வரைவுக் குழு உறுப்பினர்கள்
சையத் முகமது சாதுல்லா

சர் **சையத் முகமது சாதுல்லா** (*Syed Muhammad Saadulla*) (21 மே 1885 – 8 சனவரி 1955) பிரித்தானிய இந்தியாவின் அசாம் மாகாணத்தின் முதல் பிரதம அமைச்சராக 1937 முதல் 1946 முடிய பணியாற்றியவர். மேலும் வழக்கறிஞராக இவர் இந்திய அரசியலமைப்பு நிர்ணய மன்றம் மற்றும் இந்திய அரசியலமைப்பு வரைவுக் குழு உறுப்பினராக பணியாற்றியவர். இவர் அசாம் சமவெளி கட்சியின் தலைவராக செயல்பட்டு, அசாம் ஐக்கிய முஸ்லீம் கட்சி மற்றும் இந்திய தேசிய காங்கிரசு கட்சியுடன் கூட்டணி வைத்து அரசியல் செய்தவர். பின்னர் அகில இந்திய முசுலிம் லீக்குடன் கூட்டணி வைத்தார்.

## மேற்கோள்கள்

* C. F. J. Hankinson (ed.), *Debretts Baronetage, Knightage and Companionage, 1954*, Odhams Press, 1954

பகுப்பு:1885 பிறப்புகள்
பகுப்பு:1955 இறப்புகள்
பகுப்பு:அசாமிய நபர்கள்
பகுப்பு:அசாம் அரசியல்
பகுப்பு:அசாம் முதலமைச்சர்கள்
பகுப்பு:இந்திய அரசியலமைப்பு வரைவுக் குழு உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
ரோசாசைட்டு

**ரோசாசைட்டு** (*Rosasite*) (Cu,Zn)2(CO3)(OH)2  என்ற மூலக்கூற்று வாய்ப்பாட்டால் விவரிக்கப்படும் ஒரு கார்பனேட்டு வகை கனிமமாகும். துத்தநாகம் மற்றும் தாமிர தாதுவாகப் பயன்படுத்தக்கூடிய சிறிய அளவு திறன் கொண்டது. வேதியியல் ரீதியாக சொல்வதென்றால் இதை ஒரு செப்பு துத்தநாக கார்பனேட்டு ஐதராக்சைடு எனலாம். இக்கனிமத்தில் உள்ள செப்பு மற்றும் துத்தநாக விகிதம் 3:2 ஆகும். செப்பு-துத்தநாக படிவுகளில் இரண்டாம் நிலை ஆக்சிசனேற்ற மண்டலத்தில் ரோசாசைட்டு தோன்றுகிறது. முதலில் 1908 ஆம் ஆண்டில் இத்தாலி நாட்டின் சார்டினியாவில் உள்ள ரோசாசு சுரங்கத்தில் இது கண்டுபிடிக்கப்பட்டது. கண்டுபிடிக்கப்பட்ட இடத்தின் பெயரே கனிமத்திற்கும் சூட்டப்பட்டது. இழைவடிவ நீல-பச்சை ரோசாசைட்டு படிகங்கள் பொதுவாக உருண்டையான திரட்டுகளில் காணப்படுகின்றன, பெரும்பாலும் இரும்புத் தாதுவான சிவப்பு லிமோனைட்டு மற்றும் பிற வண்ணமயமான தாதுக்களுடன் தொடர்பு கொண்டதாகவும் ரோசாசைட்டு உள்ளது. ஆரிகால்சைட்டு கனிமத்தைப் போலவே இருக்கும் என்றாலும் ரோசாசைட்டை அதன் உயர்ந்த கடினத்தன்மையால் வேறுபடுத்தி அறியலாம்.

பன்னாட்டு கனிமவியல் சங்கம் ரோசாசைட்டு கனிமத்தை Rss என்ற குறியீட்டால் அடையாளப்படுத்துகிறது.

## மேற்கோள்கள்

*Mineral galleries

பகுப்பு:கார்பனேட்டு கனிமங்கள்
பகுப்பு:துத்தநாகக் கனிமங்கள்
பகுப்பு:செப்புக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பாக்கித்தான் சர்க்கரை ஆலைகள் சங்கம்

**பாக்கித்தான் சர்க்கரை ஆலைகள் சங்கம்**  (*Pakistan Sugar Mills Association*)  பாக்கித்தான் நாட்டின் இசுலாமாபாத்து நகரத்தில் அமைந்துள்ளது.

சர்க்கரைத் துறையின் பிரதிநிதிகளின் முதல் கூட்டம் லாகூரில் உள்ள அம்பாசிடர் விடுதியில் 1964 ஆம் ஆண்டு  ஆகத்து மாதம் 30 ஆம் தேதியன்று தாச் முகம்மது கன்சாதா தலைமையில் நடைபெற்றது. செயல்வீரர்கள் நியமனம், வங்கி கணக்கு துவக்கம், தணிக்கையாளர்கள் நியமனம் மற்றும் பிற தீர்மானங்கள் இங்கு நடைபெற்றன.

1964 ஆம் ஆண்டு நவம்பர் மாதத்தில் பாக்கித்தான் சர்க்கரை ஆலைகள் சங்கம்  பதிவு செய்யப்பட்டது, பாக்கித்தான் நாட்டிலுள்ள  அனைத்து சர்க்கரை ஆலைகளின் பிரதிநிதி அமைப்பாக இது நிறுவப்பட்டது. பாக்கித்தான் சர்க்கரை ஆலைகள் சங்கம், பாக்கித்தான் அரசாங்கத்தின் கொள்கையின் அளவுருக்களுக்குள் சர்க்கரை ஆலைகள் மற்றும் சர்க்கரை சார்ந்த தொழில்களின் சிறந்த நலனில் மேம்பாடு மற்றும் செயல்திறனைப் பெறுவதில் முக்கியப் பங்கு வகிக்கிறது.

பின்னர் பாக்கித்தான் சர்க்கரை ஆலைகள் சங்கத்தின் முதல் வருடாந்திர பொதுக் கூட்டம் (AGM) 28 மார்ச் 1965 ஆம் ஆண்டு மார்ச்சு மாதம் 28 ஆம் தேதியன்று நடைபெற்றது. டாக்காவில் உள்ள சாபாக்கு விடுதியில் 17 உறுப்பினர்கள் கலந்து கொண்டனர்.

## மேற்கோள்கள்


## புற இணைப்புகள்
*  Pakistan Sugar Mills Association

பகுப்பு:பாக்கித்தானிய அமைப்புகள்
லாகூர் பன்னாட்டு புத்தகக் கண்காட்சி

**லாகூர் பன்னாட்டு புத்தகக் கண்காட்சி**  (Lahore International Book Fair) பாக்கித்தான் நாட்டின்  லாகூரில் நடைபெறும் மிகப்பெரிய மற்றும் ஆண்டுதோறும் நடைபெறும் பனாட்டு புத்தகக் கண்காட்சிகளில் ஒன்றாகும். லாகூரில் உள்ள இயோகர்  நகரில் உள்ள எக்சுபோ மையத்தில்  ஐந்து நாட்கள் நடைபெறும் இக்கண்காட்சி  பல்வேறு தரப்பு மக்களை ஈர்க்கிறது. இந்நிகழ்ச்சி  லாகூர் நகரத்தில் நடைபெறும் ஒரு குறிப்பிடத்தக்க கல்வி மற்றும் கலாச்சார நிகழ்வாகும்.

லாகூர் வெளியீடுகளுக்கான மையமாக இருந்து வருகிறது, இன்றுவரை பாக்கித்தானில் 80 சதவீதத்திற்கும் அதிகமான புத்தகங்கள் இங்குதான் வெளியிடப்படுகின்றன. மேலும் பாக்கித்தானில் இலக்கியம், கல்வி மற்றும் கலாச்சார நடவடிக்கைகளின் மையமாக லாகூர் உள்ளது. இசுலாம், வரலாறு, கல்வி, கணினி மற்றும் தகவல் தொழில்நுட்பம், பொறியியல், வணிக மேலாண்மை, மருத்துவ அறிவியல், விவசாயம், இலக்கியம், சட்டம்  மற்றும் குழந்தைகள் இலக்கியம் உள்ளிட்ட பல்வேறு தலைப்புகளில் சுமார் 165 உள்ளூர் மற்றும் வெளிநாட்டு வெளியீட்டாளர்கள் மற்றும் கல்வி சார்ந்த நிறுவனங்கள் புத்தகக் கண்காட்சியில் அரங்கங்களை அமைக்கின்றன, மத்திய கிழக்கு, இங்கிலாந்து, அமெரிக்கா மற்றும் இந்தியா போன்ற பிராந்தியங்களில் இருந்து வெளிநாட்டு வெளியீட்டாளர்கள் புத்தகக் கண்காட்சியில் பிரதிநிதித்துவப்படுத்தப்படுகின்றனர். இந்த ஆண்டிற்கான புத்தகக் கண்காட்சியானது, கோவிட் பெருந்தொற்று காரணமாக 3 வருட இடைவெளிக்குப் பிறகு, வசந்த காலத்தில் நடைபெறும் முதல் புத்தகக் கண்காட்சியாக  மார்ச் 1 முதல் 5 வரை நடைபெற்றது.

## மேலும் காண்க
*தெகுரான் பன்னாட்டு புத்தகக் கண்காட்சி

## மேற்கோள்கள்

## புற இணைப்புகள்
* https://web.archive.org/web/20110826155213/http://samaa.tv/samaavideolist.aspx?ID=1023

பகுப்பு:இலாகூர்
பகுப்பு:புத்தகக் கண்காட்சிகள்
பகுப்பு:பாக்கித்தான்
தெகுரான் பன்னாட்டு புத்தகக் கண்காட்சி

**தெகுரான் பன்னாட்டு புத்தகக் கண்காட்சி** (*Tehran International Book Fair*) ஈரான் நாட்டு  தெகுரான் நகரத்தில் ஆண்டுதோறும் நடைபெறும் பன்னாட்டு புத்தகக் கண்காட்சியாகும். தெகுரானில் உள்ள கிராண்ட் பிரார்த்தனை மைதானத்தில் 120,000 சதுர மீட்டர் பரப்பளவில் இந்த நிகழ்வு ஆண்டுதோறும் நடைபெறுகிறது.

மனிதநேயம், மதம், தத்துவம், இலக்கியம், சமூக அறிவியல், கலை மற்றும் கட்டிடக்கலை, இந்தத் துறையுடன் தொடர்புடைய தூய மற்றும் பயன்பாட்டு அறிவியல் சார்ந்த புத்தகங்கள் போன்றவை இங்கு காட்சிப்படுத்தப்படுகின்றன. தெகுரான் புத்தகக் கண்காட்சி இதன் யூத எதிர்ப்பு மற்றும் பெரு இன அழிப்பு மறுப்பு இலக்கியங்களுக்காக அவதூறு எதிர்ப்பு அமைப்பால் விமர்சிக்கப்பட்டது. இங்கு குறிப்பிடத்தக்க வகையில் உருசியப் போலி இலக்கியமான  தி புரோட்டோகால்ஸ் ஆஃப் தி எல்டர்சு ஆஃப் சீயோன் மற்றும் வெள்ளை மேலாதிக்கவாதியான டேவிட் டியூக்கின் புத்தகங்கள் இடம்பெற்றன. நாடுகடத்தப்பட்ட எதிர்ப்புக் குழுவான ஈரானின் பீப்பிள்சு மொசாயெதின் அமைப்பு புத்தகங்களை தணிக்கை செய்து தடை செய்ததற்காகவும் இந்த கண்காட்சி விமர்சிக்கப்பட்டது.

## மேலும் காண்க
*ஈரானில் மனித உரிமைகள்
*லாகூர் பன்னாட்டு புத்தகக் கண்காட்சி

## மேற்கோள்கள்

## புற இணைப்புகள்
*Official Website

பகுப்பு:தெகுரான் மாகாணம்
பகுப்பு:ஈரான்
பகுப்பு:புத்தகக் கண்காட்சிகள்
இந்திரா பி. பி. போரா

**இந்திரா பி.பி. போரா** (*Indira P. P. Bora*) இந்தியாவின் அசாம் மாநிலத்தைச் சேர்ந்த சத்ரியா நடனக் கலைஞர் ஆவார்.  குரு ருக்மணி தேவி அருண்டேலின் கீழ் 13 ஆண்டுகள் பரதநாட்டியத்திலும், குரு வேம்படி சின்ன சத்தியத்தின் வழிகாட்டுதலின் கீழ் குச்சிப்புடியிலும் பயிற்சி பெற்றார்.  நியூசிலாந்து, அமெரிக்கா மற்றும் வியட்நாமில் சத்ரியா நடன நிகழ்ச்சிகளை நிகழ்த்தியுள்ளார்.

## விருதுகள்
*சங்கீத நாடக அகாதமி விருது, 1996
*பத்மசிறீ 

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:நடனக் கலைஞர்கள்
திருவாளப்புத்தூர்

**திருவாளப்புத்தூர்** (*Thiruvalaputhur*) என்பது இந்திய ஒன்றியம்,  தமிழ்நாட்டின், மயிலாடுதுறை மாவட்டம், மயிலாடுதுறை ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இந்த ஊர் வரதம்பட்டு ஊராட்சியில் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான மயிலாடுதுறையிலிருந்து  8 கிலோமீட்டர் தொலைவிலும், நாகப்பட்டினத்தில் இருந்து 61 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1009 வீடுகள் உள்ளன.  கிராமத்தின் மொத்த மக்கள் தொகையானது 4255 ஆகும். இதில் பெண்களின் எண்ணிக்கை 2125 என்றும், ஆண்களின் எண்ணிக்கை 2130 என்றும் உள்ளது. கல்வியறிவு பெற்றவர்கள் விகிதம் 79.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
* திருவாளப்புத்தூர் மாணிக்கவண்ணர் கோயில்

## பிரபல நபர்கள்
* திருவாளப்புத்தூர் டி. ஏ. கலியமூர்த்தி
* திருவாளப்புத்தூர் சுவாமிநாதபிள்ளை
* திருவாளப்புத்தூர் பசுபதிப் பிள்ளை

## மேற்கோள்

பகுப்பு:மயிலாடுதுறை மாவட்டத்திலுள்ள கிராமங்கள்
கொளப்பாக்கம்

**கொளப்பாக்கம்** என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள கொளப்பாக்கம் பகுதியின் புவியியல் ஆள்கூறுகள்,  ஆகும். போரூர், பம்மல், அனகாபுத்தூர், முகலிவாக்கம், மௌலிவாக்கம், மதனந்தபுரம், கெருகம்பாக்கம், கோவூர் மற்றும் மீனம்பாக்கம் ஆகியவை கொளப்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும்.

கொளப்பாக்கத்திலுள்ள அகத்தீசுவரர் கோயில் மற்றும் தர்மராஜா கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.
## மேற்கோள்கள்

பகுப்பு:காஞ்சிபுரம் மாவட்டத்தில் உள்ள கிராமங்கள்
சம்பத் நகர்

**சம்பத் நகர்** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 208 மீட்டர் உயரத்தில் அமைந்துள்ள சம்பத் நகர் பகுதியின் புவியியல் ஆள்கூறுகள்  ஆகும்.

சம்பத் நகரில் ரூபாய் 52.18 இலட்சம் செலவில் பொதுமக்கள் பயன்பாட்டிற்கு பூங்கா ஒன்று நிறுவப்பட்டுள்ளது.

சம்பத் நகர் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2023 ஆம் ஆண்டு நடத்தப்பட்ட இடைத்தேர்தலில் வெற்றி பெற்றவர் ஈ. வெ. கி. ச. இளங்கோவன் ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார். 
## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
## வெளி இணைப்பு
* GeoHack சம்பத் நகர்
வீர் குன்வர் சிங் அருங்காட்சியகம்

**வீர் குன்வர் சிங் அருங்காட்சியகம்** (*Veer Kunwar Singh Museum*) கிழக்கு இந்தியாவில் பீகார் மாநிலத்தின் போச்பூர் மாவட்டத்தில் உள்ளது. அர்ரா நகரத்திற்கு அருகிலுள்ள சகதீசுபூரில் இந்த அருங்காட்சியம் அமைந்துள்ளது. 1857 ஆம் ஆண்டு இந்திய சுதந்திரப் போராட்டத்தில் முக்கியப் பங்கு வகித்த சுதந்திரப் போராட்ட வீரர் குன்வர் சிங்கின் நினைவாக அருங்காட்சியகத்திற்கு இப்பெயரிடப்பட்டது. இந்தியாவின் சுதந்திரப் போராட்டத்துடன் தொடர்புடைய கலைப்பொருட்களின் நல்ல தொகுப்பு இங்கு இடம்பெற்றுள்ளது. 

## வரலாறு
1972 ஆம் ஆண்டு வீர் குன்வர் சிங்கின் இல்லத்தை அருங்காட்சியகமாக மாற்றுவதன் மூலம் வீர் குன்வர் சிங் அருங்காட்சியகம் நிறுவப்பட்டது. பீகார் மற்றும் கிழக்கு மற்றும் வடகிழக்கு பகுதிகள் முழுவதுமே இந்த மாநிலங்களில் எந்த அருங்காட்சியகமும் இல்லாததால், சுதந்திரப் போராட்டத்தின் பெருமையை வளமான சேகரிப்புகளுடன் எடுத்துரைக்க இந்த அருங்காட்சியகம் முழுக்க முழுக்க அர்ப்பணிக்கப்பட்டது.

## மேற்கோள்கள்

பகுப்பு:பீகார் அருங்காட்சியகங்கள்
பகுப்பு:இந்திய அருங்காட்சியகங்கள்
சீக்கிய அருங்காட்சியகம்

**சீக்கிய அருங்காட்சியகம்** (*Sikh Museum*) இந்தியாவின் பஞ்சாப் மாநிலம் மொகாலி  அருகே உள்ள பலோங்கி கிராமத்தில் அமைந்துள்ளது. இந்த அருங்காட்சியகத்தில் பல்வேறு சீக்கிய வீரர்கள் மற்றும் சீக்கிய சுதந்திரப் போராட்ட வீரர்களின் சிற்பங்கள் காட்சிப்படுத்தப்பட்டுள்ளன. சீக்கிய அஜய்புகர் அருங்காட்சியகம் என்ற பெயராலும் இது அழைக்கப்படுகிறது.

பஞ்சாப் சிறைகள், சுற்றுலா மற்றும் கலாச்சார விவகாரங்களுக்கான அமைச்சர் இரா சிங் கேப்ரியாவால் சீக்கிய அருங்காட்சியகம் திறந்து வைக்கப்பட்டது.

## படக்காட்சியகம்
முன்னதாக, இந்த அருங்காட்சியகம் இலண்டன்-எசுஏஎசு நகர் சாலையில் உள்ள இலக்கன்பூர் தடுப்புச்சுவரில் இயங்கி வந்தது. படக்காட்சியகத்தில் உள்ள படம் அதன் பழைய இடத்தில் எடுக்கப்பட்ட படங்களைக் காட்டுகிறது.

Image:Bhai Bachitter SinghJi.jpg|சீக்கிய அருங்காட்சியகத்தில் பாய் பச்சிட்டர் சிங் சிலை
Image:Bhai Taru Singh.jpg|சீக்கிய அருங்காட்சியகத்தில் பாய் தாரு சிங்கின் சிலை 
Image:Bhai Mati Das.jpg|பாய் மதி தாசின் சிலை


## மேலும் காண்க
*சீக்கிய வரலாறு
*சீக்கியக் கலையும் பண்பாடும்
## மேற்கோள்கள்

பகுப்பு:பஞ்சாப் (இந்தியா) அருங்காட்சியகங்கள்
பகுப்பு:இந்திய அருங்காட்சியகங்கள்
அப்துல்லா ஆசம் கான்

**முகமது அப்துல்லா ஆசம் கான்** (*Mohammad Abdullah Azam Khan*) இவர்  சுவார் சட்டமன்றத் தொகுதியிலிருந்து உத்தரப் பிரதேச சட்டமன்றத்திற்கு தேர்வு செய்யப்பட்ட சட்டமன் உறுப்பினரும், சமாஜ்வாதி கட்சியின் அரசியல்வாதியும் ஆவார். இவரின் தந்தை ஆசம் கான் சமாஜ்வாதி கட்சியின் மூத்த தலைவர் ஆவார்.
## தகுதி நீக்கம்
பிப்ரவரி 2023-இல் ஒரு குற்ற வழக்கில் மொராதாபாத் மாவட்ட அமர்வு நீதிமன்றம், அப்துல்லா ஆசம் கானுக்கு இரண்டு சிறை தண்டனை விதிக்கப்பட்டு, சிறையில் அடைக்கப்பட்டார். இதனால் 1951 மக்கள் பிரதிநிதித்துவ சட்டத்தின் கீழ் அப்துல்லா ஆசம் கான் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.

## இதனையும் காண்க
* மக்கள் பிரதிநிதித்துவ சட்டம் 1951
* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:1993 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
தேவி கலை அறக்கட்டளை

**தேவி கலை அறக்கட்டளை**  (*Devi Art Foundation*) இந்தியாவின் தில்லியில் உள்ள குர்கானில் அமைந்துள்ள ஒரு சமகால கலை அருங்காட்சியகம் ஆகும்.

தேவி கலை அறக்கட்டளை அருங்காட்சியகம்  2008 ஆம் ஆண்டு செப்டம்பர் மாதத்தில் திறக்கப்பட்டது,  இது இந்தியாவின் முதல் சமகால கலை அருங்காட்சியகமாகும்.  அனுபம் போதார் மற்றும் அவரது தாயார் லேகா போதார் ஆகியோரால் அருங்காட்சியகம் நிறுவப்பட்டது, இவர்களுடைய குடும்ப வணிகங்களில் சிர்பூர் காகித ஆலைகள் மற்றும் இராசத்தானில் உள்ள தேவிகர் சொகுசு உணவு விடுதி ஆகியவை அடங்கும்.  

தேவி கலை அறக்கட்டளை அருங்காட்சியகம் அதன் நிறுவனர்களின் தொகுப்புகளிலிருந்து இந்திய கலையின் நிரந்தர மற்றும் தற்காலிக கண்காட்சிகளை வழங்குகிறது,  "இந்தியாவின் மிக முக்கியமான தனியார் சேகரிப்புகளில் ஒன்று" என்று  *ஆர்ட் ஆசியா பசுபிக் என்ற  செய்தி இதழ்  இந்த அருங்காட்சியகத்தைப் பற்றி*  விவரித்துள்ளது, இங்கு " துணைக் கண்டம் முழுவதிலும் இருந்து 7,000 க்கும் மேற்பட்ட சமகால, நவீன மற்றும் பழங்குடி கலைப்படைப்புகள் உள்ளன. "  தீக்சா நாத்து இதன் முதல் கண்காட்சியை ஏற்பாடு செய்தார், காட்சி நகரும் படம் இருபத்தைந்து இந்திய கலைஞர்களின் காணொளி மற்றும் புகைப்படத்தில் கவனம் செலுத்தியது. 

அருங்காட்சியகத்தின் கட்டிடத்தை  கட்டிடக் கலைஞர் அனிகேத் பகவத் வடிவமைத்துள்ளது, கார்டன் எஃகு வகையுடன் கையால் செய்யப்பட்ட செங்கற்கள் கலக்கப்பட்டு இவ்வடிவமைப்பு ஆக்கப்பட்டுள்ளது. இதன் மேல் தளங்களில் சிர்பூர் காகித ஆலையின் தலைமையகமும் உள்ளது.  

## மேற்கோள்கள்

## புற இணைப்புகள்
* 

பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
பபன்ராவ் கோலாப்

**பபன்ராவ் சங்கர் கோலாப்** (*Babanrao Shankar Gholap*) மகாராட்டிரம் மாநில சிவ சேனா கட்சியின் அரசியல்வாதியும், 1990 முதல் 2009 முடிய தொடர்ந்து 5 முறை மகாராட்டிரா சட்டமன்ற உறுப்பினராகவும், 1995 முதல் 1999 முடிய சமூக நலத்துறை அமைச்சராகவும் இருந்தவர்.
## தகுதி நீக்கம்
சொத்துக் குவிப்பு வழக்கில் பபன்ராவ் கோலாப் 3 ஆண்டுகள் சிறை தண்டனை பெற்றதால், மார்ச் 2014ம் ஆண்டில் இவர் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்

## இதனையும் காண்க
* மக்கள் பிரதிநிதித்துவ சட்டம் 1951
* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
## மேற்கோள்கள்

## வெளி இணைப்புகள்
* Shiv Sena Official website

பகுப்பு:சிவ சேனா அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:வாழும் மக்கள்
பகுப்பு:மராத்தியர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
பகுப்பு:நாசிக் மாவட்டம்
பிரப்சிம்ரன் சிங்

**பிரப்சிம்ரன் சிங்**   (பிறப்பு: ஆகஸ்ட் 10, 2000) ஒரு இந்தியத் துடுப்பாட்ட வீரர் ஆவார், அவர் உள்நாட்டு துடுப்பாட்டத்தில் பஞ்சாப் அணிக்காகவும் இந்தியன் பிரீமியர் லீக்கில் (ஐபிஎல்) பஞ்சாப் கிங்ஸ் அணிக்காகவும் விளையாடுகிறார்.

7 டிசம்பர் 2018 அன்று 2018 வளர்ந்து வரும் அணிகள் ஆசியக் கோப்பையில் ஆப்கானிஸ்தான் வளர்ந்து வரும் அணிக்கு எதிராக இந்தியா வளர்ந்து வரும் அணிக்காக பட்டியல் அ போட்டிகளில் அறிமுகமானார்  அதே மாதத்தின் பிற்பகுதியில், 2019 இந்தியன் பிரீமியர் லீக்கிற்கான வீரர்கள் ஏலத்தில் கிங்ஸ் லெவன் பஞ்சாப் அணியால் வாங்கப்பட்டார். அவர் 21 பிப்ரவரி 2019 அன்று 2018-19 சையத் முஷ்டாக் அலி கோப்பையில் பஞ்சாப் அணிக்காக இருபது20 போட்டிகளில் அறிமுகமானார் 

2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக கிங்ஸ் லெவன் பஞ்சாப் அணியால் மீண்டும் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் மீண்டும் பஞ்சாப் கிங்ஸால் வாங்கப்பட்டார். அவர் 17 பிப்ரவரி 2022 அன்று பஞ்சாப் அணிக்காக 2021-22 ரஞ்சிக் கோப்பையில் தனது முதல் தர அறிமுகப் போட்டியில்   சதம் அடித்தார்.

## மேற்கோள்கள்


பகுப்பு:கிங்ஸ் லெவன் பஞ்சாப் அணி வீரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2000 பிறப்புகள்
மலாயா கூட்டரசின் முதலாவது மக்களவை, 1955–1959

**மலாயா கூட்டரசின் முதலாவது மக்களவை, 1955–1959** அல்லது **மலாயா கூட்டமைப்பின் 1-ஆவது மக்களவை** (மலாய்: *Parlimen Malaysia Pertama* அல்லது *Dewan Rakyat Parlimen Persekutuan Tanah Melayu*; ஆங்கிலம்: *1st Malayan Parliament* அல்லது *First Parliament of the Federation of Malaya*) என்பது மலாயா கூட்டமைப்பின் முதல் மக்களவை ஆகும்.

மலேசியா கூட்டமைப்பு அமைக்கப்படுவதற்கு முன்னால் இயங்கிய இந்த மக்களவை, மலாயா கூட்டமைப்பின் 1-ஆவது மக்களவை என பொதுவாக அறியப் படுகிறது. 1959-ஆம் அண்டு பொதுத் தேர்தலுக்குப் பின்னர் இந்த மக்களவை முதன்முதலாக இயங்கியதால் இதற்கு மலாயா கூட்டமைப்பின் முதல் மக்களவை (*First Parliament of the Federation of Malaya*) என பெயர் சூட்டப்பட்டது.

இருப்பினும் வரலாற்று அடிப்படையில் **மலேசியாவின் 1-ஆவது மக்களவை, 1963–1964** என அறியப் படுகிறது.

## மேற்கோள்கள்

## மேலும் காண்க
* மலேசியாவின் அமைச்சரவைகள் பட்டியல்

பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
கீசரைட்டு

**கீசரைட்டு** (*Geyserite*) என்பது அமுதக்கல் எனப்படும் நீரேற்றம் அடைந்த படிகவடிவமற்ற சிலிக்காவின் ஒரு வடிவமாகும். பெரும்பாலும் சூடான நீரூற்றுகள் மற்றும் வெப்பநீருற்றுகளைச் சுற்றி இக்கனிமம் மேலோடு அல்லது அடுக்குகளாகக் காணப்படுகிறது. பல வட்டமான பிரிவுகளால் ஆன வெளிப்புற வடிவத்தைக் கொண்டிருக்கும் கீசரைட்டு கனிமம் பியோரைட்டு என்ற பெயரால் அழைக்கப்படுகிறது. சிலிக்கா பல சிறிய குழிகளை அடைத்துக் கொண்டிருக்கும் என்பதால் கீசரைட்டு நுண்துளைகள் கொண்டதாக இருக்கும். பொதுவாக கீசரைட்டை சிலிசியசு சிண்டர் என்ற பெயராலும் அழைப்பர். கால்சியம் கார்பனேட்டால் ஆன சுண்ணாம்பு சின்டருடன் ஒப்பிட்டு சிலிசியசு சிண்டரை குழப்பிக் கொள்ளக்கூடாது.

2017 ஆம் ஆண்டு மே மாதத்தில் மேற்கு ஆத்திரேலியாவின் பில்பரா கிரட்டனில் கண்டுபிடிக்கப்பட்ட கீசரைட்டு கனிமம் 3.48 பில்லியன் ஆண்டுகள் பழமையானதாக இருக்கலாம் என்று கூறப்படுகிறது. நிலத்தில் அறியப்பட்ட ஆரம்பகால வாழ்க்கைக்கு இது சான்றுகளாகக்  கிடைத்திருக்கலாம்.
## மேற்கோள்கள்

பகுப்பு:கனிமங்கள்
பகுப்பு:படிவுப்பாறைகள்
ஆஷா ராணி

**ஆஷா ராணி** (*Asha Rani*)  பாரதிய ஜனதா கட்சியைச் சேர்ந்த மத்தியப் பிரதேச சட்டமன்ற உறுப்பினராக 2008 முதல் 2013 முடிய இருந்தார். 2013ல் இவரும், இவரின் கணவர் அசோக் வீர் விக்கிரம் சிங்கும் சேர்ந்து, தங்கள் வீட்டுப் பணிப்பெணை தற்கொலைக்கு தூண்டிய வழக்கில், இருவரும் நீதிமன்றத்தால் 10 ஆண்டு சிறை தண்டனை பெற்றதால்,மக்கள் பிரதிநிதித்துவ சட்டம் 1951ன் கீழ் அஷா ராணி சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.

இவர் 2008ல் பிஜாவர் சட்டமன்றத் தொகுதியிலிருந்து மத்தியப் பிரதேச சட்டமன்றத்திற்கு தேர்வானவர்.

## மேற்கோள்கள்

பகுப்பு:வாழும் மக்கள்
பகுப்பு:சத்தர்பூர் மாவட்டம்
பகுப்பு:மத்தியப் பிரதேச அரசியல்வாதிகள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
அபிசேக் சர்மா

**அபிசேக் சர்மா** (பிறப்பு 4 செப்டம்பர் 2000) ஒரு இந்திய துடுப்பாட்டக்காரர் . அவர் 25 பிப்ரவரி 2017 அன்று 2016-17 விஜய் ஹசாரே கோப்பைத்தொடரில் பஞ்சாப் அணிக்காக பட்டியல் அ துடுப்பாட்டப் போட்டிகளில் அறிமுகமானார்  அவர் 6 அக்டோபர் 2017 அன்று 2017-18 ரஞ்சிக் கோப்பைத் தொடரில் பஞ்சாப் அணிக்காக முதல்தர  துடுப்பாட்டப் போட்டிகளில் அறிமுகமானார் 

டிசம்பர் 2017 இல், நியூசிலாந்தில் நடைபெற்ற 19 வயதுக்குட்பட்டோருக்கான 2018 துடுப்பாட்ட உலகக் கோப்பைக்கான இந்திய அணியில் அவர் இடம் பெற்றார்.

## உள்ளூர்ப் போட்டிகள்
ஜனவரி 2018 இல், அவர் 2018 ஐபிஎல் ஏலத்தில் டெல்லி டேர்டெவில்ஸால் ரூ 5.5 மில்லியனுக்கு வாங்கப்பட்டார். 12 மே 2018 அன்று, அவர் தனது இருபது20 அறிமுகப் போட்டியில் 2018 இந்தியன் பிரீமியர் லீக்கில் டெல்லி டேர்டெவில்ஸ் அணிக்காக விளையாடி 19 பந்துகளில் 46 ஓட்டங்கள் எடுத்தார். 28 பிப்ரவரி 2021 அன்று மத்தியப் பிரதேசத்திற்கு எதிராக பஞ்சாப் அணிக்காக விளையாடி, பட்டியல் அ துடுப்பாட்டத்தில் 42 பந்துகளில் சதம் அடித்ததன் மூலம் இந்திய வீரர்களில் பட்டியல் அ போட்டிகளில் அதிவேக சதம் பெற்ற வீரர் ஆனார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் சன்ரைசர்ஸ் ஹைதராபாத் அணியால் வாங்கப்பட்டார். 2022 இந்தியன் பிரீமியர் லீக்கில், அவர் 14 போட்டிகளில் விளையாடி மொத்தம் 426 ஓட்டங்கள் எடுத்தார் 

## மேற்கோள்கள்

## வெளி இணைப்புகள்

* 
* 
*
*
* External links==

* 
* 
*
*
* 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2000 பிறப்புகள்
ஜெகதீஷ் சர்மா

**ஜெகதீஷ் சர்மா** (*Jagdish Sharma*) (பிறப்பு: 1 அக்டோபர் 1950) இந்தியாவின் பிகார் மாநில ஐக்கிய ஜனதா தளம் கட்சியின் அரசியல்வாதி ஆவார்.இவர் மே 2009 முதல் 2014 முடிய இந்திய நாடாளுமன்ற மக்களவை உறுப்பினராக பணியாற்றியவர். அதற்கு முன்னர் பிகார் சட்டமன்றம் உறுப்பினராக  பணியாற்றியவர். கால்நடைத் தீவன ஊழல் வழக்கில் லாலு பிரசாத் யாதவ்வுடன் சேர்ந்து ஜெகதீஷ் சர்மாவும் குற்றவாளிகளாக நீதிமன்றம் அறிவித்ததால் 4 நான்கு ஆண்டுகள் சிறை தண்டனை பெற்றதால், இவர் மக்கள் பிரதிநிதித்துவ சட்டம் 1951ன் கீழ் மக்களவை உறுப்பினராக தகுதி நீக்கம் செய்யட்டனர்.

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:மக்களவை உறுப்பினர்கள்
பகுப்பு:பீகார் சட்டமன்ற உறுப்பினர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
அமெரிசியம் அறுபுளோரைடு

**அமெரிசியம் அறுபுளோரைடு** (*Americium hexafluoride*) AmF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியம் உலோகமும் புளோரினும் சேர்ந்து இச்சேர்மம் உருவாகிறது. இன்னும் கருதுகோள் நிலையிலேயே இச்சேர்மம் பற்றிய கருத்துகள் உள்ளன. அமெரிசியம் டெட்ராபுளோரைடை புளோரினேற்றம் செய்து அமெரிசியம் அறுபுளோரைடு தயாரிக்கும் ஒரு தயாரிப்பு முறை 1990 ஆம் ஆண்டில் முயற்சிக்கப்பட்டு தோல்வியில் முடிந்தது. 1986 ஆம் ஆண்டில் இதை அடையாளம் காண மேற்கொள்ளப்பட்ட உயர் செயல்பாட்டுத் திரவ நிறச்சாரல் பிரிகை முடிவுகள் இன்னும் முடிவுக்கு வராமலேயே உள்ளன. எண்கோணச்சமச்சீர் நிலையிலிருந்து சிதைவு மூலம் உருக்குலைந்து இது உருவாகலாம் என வேதிக் கணக்கீடுகள் தெரிவிக்கின்றன. 
## தயாரிப்பு
313-333 கெல்வின் வெப்பநிலையில் நீரற்ற HF இல் உள்ள அமெரிசியம் முப்புளோரைடும் KrF2 சேர்மமும் சேர்ந்து வினைபுரிந்தால் அமுக்கப்பட்ட மற்றும் வாயு நிலை AmF6 இரண்டும் தயாரிக்கப்படலாம் என்று முன்மொழியப்பட்டது.

AmF3 + KrF2 → AmF6 + Kr

## மேற்கோள்கள்

பகுப்பு:அமெரிசியம் சேர்மங்கள்
பகுப்பு:உலோக ஆலைடுகள்
பகுப்பு:அறுபுளோரைடுகள்
பகுப்பு:ஆக்டினைடு ஆலைடுகள்
பகுப்பு:கருத்தியலான வேதிச் சேர்மங்கள்
ரசீத் மசூத்

**ரசீத் மசூத்** ('Rasheed Masood''') (15 ஆகஸ்டு 1947 – 5 அக்டோபர் 2020) உத்தரப் பிரதேச இந்திய தேசிய காங்கிரசு கட்சியின் சார்பில்  சகாரன்பூர் மக்களவைத் தொகுதியிலிருந்து  5 முறை  நாடாளுமன்ற மக்களவை உறுப்பினராகவும், 4 முறை மாநிலங்களவை  உறுப்பினராகவும் பணியாற்றியவர்.

## ஊழல் வழக்கில் சிறை தண்டனை
இவர் மருத்துவப் படிப்பு இட ஒதுக்கீட்டு ஊழல் வழக்கில், 19 செப்டம்பர் 2013 அன்று சிபிஐ சிறப்பு நீதிமன்றத்தால் 4 ஆண்டு சிறை தண்டனை விதிக்கப்பட்டார்.எனவே மக்களவை உறுப்பினர் பதவியிலிருந்து தகுதி நீக்கம் செய்யபட்டார் 

## மேற்கோள்கள்

## வெளி இணைப்புகள்
* Official biographical sketch in Parliament of India website
* Masood is UNPA candidate for Vice Presidential poll
* Masood UNPA candidate, VP poll likely to be triangular
* Rasheed Masood: Veteran of many a poll battle 

பகுப்பு:1947 பிறப்புகள்
பகுப்பு:2020 இறப்புகள்
பகுப்பு:சகாரன்பூர் மாவட்டம் 
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
கருப்பாயூரணி

**கருப்பாயூரணி** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 188 மீட்டர் உயரத்தில் அமைந்துள்ள கருப்பாயூரணி பகுதியின் புவியியல் ஆள்கூறுகள்  ஆகும்.

சார்பதிவாளர் அலுவலகம் ஒன்று கருப்பாயூரணியில் இயங்குகிறது.
## மேற்கோள்கள்

பகுப்பு:மதுரை
## வெளி இணைப்பு
* GeoHack கருப்பாயூரணி
போர்னிய பித்தேச்சிரோப்சு

**போர்னிய பித்தேச்சிரோப்சு** (*பித்தெச்சிரோப்சு ஓதியன்*) என்பது போர்னியோவில் காணப்படும் ஒரு கொறிணி சிற்றினமாகும். இது *பித்தேச்சிரோப்சு* பேரினத்தில் உள்ள ஒரே சிற்றினமாகும். *பித்தேச்சிரோப்சு* என்பது *[[பிதேச்சேயர்]]* பேரினத்துடன் நெருங்கிய தொடர்புடையது. மேலும் இந்த பெயர் *பெதேச்சேயர்* எனும் சொல் கிரேக்க மொழியில் *ops* என்பதிலிருந்து பெறப்பட்டது, அதாவது "ஒத்து" எனப்பொருள்படும். இந்த பேரினத்தின் ஒரே சிற்றினம் வடக்கு போர்னியோவில் உள்ள சபாவில் உள்ள தானம் பள்ளத்தாக்கு கள மையத்தில் சுமார் 150 மீட்டர் உயரத்தில் பிடிபட்டது.

## விளக்கம்
இது *[[பிதேச்சேயர்]]* பேரினத்தில் உள்ள இனங்களைப் போன்றது. நீளமான, அடர்த்தியான, மென்மையான உரோமங்கள் மற்றும் அகலமான பாதங்களைக் கொண்டுள்ளன. உட்புற காது எலும்புகள் மற்றும் செவிப்புலன் புல்லா ஆகியவற்றின் தோற்றத்தால் இவை *பிதேச்சியர்* பேரினத்திலிருந்து வேறுபடுகின்றன.

## வாழ்விடம்
*போர்னிய பித்தெச்சிரோப்சு* சாலையோர அடர்த்தியான கொடிகளால் சூழப்பட்ட மரங்களில் காணப்படும். பன்னாடு இயற்கைப் பாதுகாப்புச் சங்கத்தினால் தரவு குறைபாடுள்ள இனங்கள் எனக் பட்டியலிடுகிறது. ஏனெனில் இது பேரினத்தின் ஒரே ஒரு சிற்றினம் இதுவாகும். இந்த சிற்றினம் ஆபத்தில் உள்ளதா இல்லையா என்பதைக் குறிக்க இதன் எண்ணிக்கை அல்லது பரவல் பற்றிய தகவல்கள் எதுவும் இல்லை. எவ்வாறாயினும், இப்பகுதியில் காடுகளின் இழப்பு மற்றும் மனித இடையூறுகள், சீரழிந்த வாழ்விடம் காணப்படுவதால், இந்த சிற்றினம் இத்தகைய இடத்தில் வாழக்கூடிய தகவமைப்பினை ஓரளவு பெற்றிருக்கலாம் எனக் கருதப்படுகிறது.

## மேற்கோள்கள்

## வெளி இணைப்புகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
கைட்ரோமைசு

**கைட்ரோமைசு** (*Hydromys*) என்பது முரினே என்ற துணைக்குடும்பத்தில் உள்ள பகுதி நீர் வாழ் கொறித்துண்ணிகளின் ஒரு பேரினமாகும். இப்பேரினத்தில் உள்ள சிற்றினங்களுள், மூன்று நியூ கினியா மற்றும் அருகிலுள்ள தீவுகளில் காணப்படுகிறது. இவை இப்பகுதியில் மட்டுமே காணப்படும் அகணிய உயிரிகளாகும். நான்காவது சிற்றினமான இரகாலி ஆத்திரேலியாவிலும் காணப்படுகிறது. இந்த பேரினத்தின் மிகச் சமீபத்தில் கண்டுபிடிக்கப்பட்ட சிற்றினம் 2005-ல் விவரிக்கப்பட்டது.

## சிற்றினங்களின் பட்டியல்
பேரினம் கைட்ரோமைசு - நீர் எலிகள்

* இரகாலி, *கைட்ரோமைசு கிரிசோகாசுடர்* ஈ. ஜெப்ராய், 1804
* மேற்கத்திய நீர் எலி, *கைட்ரோமைசு உசோனி* முஸ்ஸர் மற்றும் பைக், 1982
* நியூ பிரிட்டன் நீர் எலி, *கைட்ரோமைசு நியோபிரிட்டானிகசு* டேட் மற்றும் ஆர்ச்போல்ட், 1935
* சிஎக்லெர் நீர் எலி, *கைட்ரோமைசு கைட்ரோமைசு சிஎக்லெரி* கெல்ஜன், 2005

குறிப்பு: *கைட்ரோமைசு* *கேபேம்மா* டேட் & ஆர்ச்சுபோட், 1941 மற்றும் *கைட்ரோமைசு சாவமேயெரி* (கிண்டன், 1943) ஹெல்கன், 2005க்குப் பிறகு *பையன்காமிசு* பேரினத்தில் வைக்கப்பட்டுள்ளன.

## மேற்கோள்கள்

## வெளி இணைப்புகள்
* 

பகுப்பு:கொறிணிகள்
பகுப்பு:அகணிய உயிரிகள்
பகுப்பு:பாலூட்டிக் குடும்பங்கள்
வெண்காது பெரிய எலி

**வெண்காது பெரிய எலி** (*White-eared giant rat*), என்பது ***கையோமிசு*** என்ற எலிக் குடும்ப பேரினம் ஆகும். இது நியூ கினியாவிலிருந்து வந்த பழைய உலக எலிகளின் ஒரு குழுவாகும்.

## விளக்கம்
இந்த பெரிய காதுகளைக் கொண்ட கொறிணிகள் கையோமிசு பேரினத்தைச் சேர்ந்தவை. இவற்றின் தலை மற்றும் உடல் நீளம்  வரையிலும் வால் நீளம்  வரையிலும் எடை  வரை இருக்கும். 

## சிற்றினங்கள்
பேரினம் ***கையோமிசு*** - வெண்காது பெரிய எலி

* மேற்கத்திய வெண்காது பெரிய எலி, *கையோமிசு தம்மர்மனி* இசுடெய்ன், 1933
* கிழக்கு வெண்காது பெரிய எலி, *கையோமிசு* *கோலியாத்* மில்னே-எட்வர்ட்சு, 1900

## மேற்கோள்கள்

பகுப்பு:கொறிணிகள்
பகுப்பு:பாலூட்டிப் பேரினங்கள்
ரெனி குசூர்

**ரெனி குசூர்** (*Renee Kujur*) ஒரு இந்திய விளம்பர வடிவழகி ஆவார். சர்வதேச ரிதம் அண்ட் புளூசு பாடகி ரியானாவுக்கு ஒப்பானவர் என்று அறியப்படுகிறார்.  ***ரிகானா 2.0*** அல்லது ***இந்தியாவின் சொந்த ரிகானா*** என்றும் அழைக்கப்படுகிறார்.

## தனிப்பட்ட வாழ்க்கை
ரெனி குசூர் 1985 ஆம் ஆண்டு இந்தியாவின் சத்தீஸ்கர் மாநிலத்தின் சச்பூர் மாவட்டத்தில் உள்ள பாகிச்சா தெக்சில் என்ற கிராமத்தில்  *[[ஆதிவாசி]]* ( பழங்குடியினர் ) குடும்பத்தில்  பிறந்தார். இவரது தோல், தொனி மற்றும் அம்சங்களுக்காக அவர் தப்பெண்ணத்தையும் விமர்சனத்தையும் எதிர்கொண்டார்.  இவருக்கு 3 வயதாக இருந்தபோது, அவளது பள்ளியில் நடந்த ஆடம்பரமான ஆடை  போட்டியில் தேவதையாக கலந்து கொண்டதால், சக தோழிகளால் ***‘கருப்பு தேவதை’*** என்று அழைக்கப்பட்டாள். 3 வயது குழந்தையாக இருந்தபோது இந்த சம்பவம் அவளுக்கு நீடித்த தாக்கத்தை ஏற்படுத்தியது.  அவள் பதின்வயதில் **''காளி'' (''கருமையான தோள் கொண்ட பெண்'')** என்று அழைக்கப்பட்டாள்.  அவர் டாமி கில்பிகர் என்ற விற்பனையகத்தில்  விற்பனை ஊழியராக பணியாற்றத் தொடங்கினார். அங்கு அவர் ரியானாவைப் போல் இருப்பதை மக்கள் கவனிக்கத் தொடங்கினர்.  ரியானாவுடன் அவளது ஒற்றுமையை அவள் உணர்ந்தவுடன், அவளுடைய நிலைமை மாறியது. அவர் தனது சிலையான ரியானாவை சந்திக்கும் நாளில் தனது பயணம் முடிவடையும் என்று அவர் வெளிப்படுத்தினார்.

## தொழில்
ரெனி குசூர் புது தில்லி மாளவியா நகரில் விளம்பர மாதிரியாகப் பணிபுரிகிறார். ரியானாவை ஒத்த அவரது புகைப்படங்கள் இணையத்தில் பரபரப்பை ஏற்படுத்தியது. அவர் சாடின் மாடல் என்ற நிறுவனத்தில் இந்திய நாட்டில் பணிபுரிகிறார். பாம் மேத்தா, சேத்தன் சில்லர் மற்றும் விசய் பல்காரா போன்ற வடிவமைப்பாளர்களுடன் பணிபுரிந்துள்ளார். அவர் இந்தியா ரன்வே வீக் மற்றும் ஆசிய வடிவமைப்பாளர் வாரம் ஆகியவற்றில் நடத்தல் போட்டியில் கலந்து கொண்டார். ரீபொக் மற்றும் நிப்ட் போன்ற தர அடையாளங்களுக்கு விளம்பர மாதிரியாக கலந்து கொண்டார். 2018 ஆம் ஆண்டு இந்திய ஆடை வடிவமைப்பு கவுன்சில் நடத்திய இந்தியா கவுச்சர் வீக் காலா நிகழ்ச்சியில் பாராட்டப்பட்டார். உலகெங்கிலும் உள்ள கருமையான மாடல்களுக்கு எதிரான பாகுபாட்டை எதிர்த்துப் போராடி வருகிறார். 2019 ஆம் ஆண்டில், இந்தியாவின் எம்.டி.வி. சூப்பர்மாடல் விளம்பர மாதிரி போட்டியின் முதல் நிகழ்ச்சியில் பங்கேற்றார்.

## மேற்கோள்கள்

## புற இணைப்புகள்

* 
* இந்தியன் ரிகானா: ரெனி குசூர் மிதவையிலிருந்து ‘இந்தியன் ரிகானா’ வரை பயணம். 

பகுப்பு:Articles with hCards
பகுப்பு:1994 பிறப்புகள்
பகுப்பு:வாழும் மக்கள்
சாகரா சட்டமன்றத் தொகுதி

**சாகரா சட்டமன்றத் தொகுதி** (*Sagar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 117 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிவமொக்கா மாவட்டம்
பத்மினி தாமசு

**பத்மினி தாமசு** (*Padmini Thomas*) ஓர் இந்திய தடகள வீராங்கனையாவார். கேரள மாநில விளையாட்டு மன்றத்தில் முன்னாள் தலைவராகவும் இருந்தார்.  1982 ஆசிய விளையாட்டுப் போட்டிகளில் 4 × 100 மீ தொடர் ஓட்டத்தில் வெள்ளிப் பதக்கத்தையும், 400 மீட்டர் ஓட்டப் போட்டியில்  வெண்கலப் பதக்கத்தையும் வென்றார். விளையாட்டுத்துறையில் இவரது சாதனைகளுக்காக அர்ச்சுனா விருது வழங்கப்பட்டது.

பத்மினி தாமசு, முன்னாள் இந்திய தடகள வீரரான ஜான் செல்வனை மணந்தார்.  அவர் மே 6, 2020 அன்று திருவனந்தபுரத்தில் உள்ள அவர்களின் வீட்டின் மொட்டை மாடியில் இருந்து விழுந்ததில் ஏற்பட்ட காயங்களால் இறந்தார். இவர்களது மகள், டயானா ஜான் செல்வன் மற்றும் மகன், டேனி ஜான் செல்வன், இருவரும் விளையாட்டு வீரர்களாவர்..

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:இந்தியப் பெண் தடகள வீரர்கள்
பகுப்பு:கேரள மக்கள்
எஸ். இராமலிங்கம்

**எஸ். இராமலிங்கம்** (*S. Ramalingam*) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், திருவரங்கம் சட்டமன்றத் தொகுதியில் இருந்து இந்திய தேசிய காங்கிரசு வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:திருச்சி மாவட்ட மக்கள்
ஆசுடியோமுகில்

***ஆசுடியோமுகில்*** (*Osteomugil*) என்பது இந்தோ பசிபிக் கடலோர நீரில், கரையோரங்கள் மற்றும் ஆறுகளில் காணப்படும் மடவை மீன் பேரினமாகும். இவை முன்பு *மூலகர்டா* மற்றும் *வாலமுகில்* பேரினத்தில் சேர்க்கப்பட்டன.

## பேரினங்கள்
இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன.

* *ஆசுடியோமுகில் குன்னீசியசு* (வலென்சியென்சு, 1836) (லாங்கார்ம் மல்லெட்)
* *ஆசுடியோமுகில் பார்மோசே* (ஓஷிமா, 1922)
* *ஆசுடியோமுகில் எங்கெலி* (ப்ளீக்கர், 1858) (கண்டா)
* *ஆசுடியோமுகில் பெருசி* (வேலென்சியென்சிசு, 1836) (நீள முள் மடவை)
* *ஆசுடியோமுகில் ரோபசுதசு* (குந்தர், 1861) (வலுவான மடவை)
* *ஆசுடியோமுகில் ஸ்பீக்லெரி* (ப்ளீக்கர், 1858) (ஸ்பீக்லர்சு மடவை)

## மேற்கோள்கள்

பகுப்பு:மீன் பேரினங்கள்
மஞ்சள் வால் மடவை

**மஞ்சள் வால் மடவை** (*Yellowtail mullet*)(*மினிமுகில் காசுகாசியா*) என்பது நன்னீரினுள் வலசைப்போகும் அக்டினோட்டெரிகீயை மீன் சிற்றினம் ஆகும். இது மடவை மீன் குடும்பத்தைச் சேர்ந்த மீன் ஆகும். இது ***மினிமுகில்*** பேரினத்தில் உள்ள ஒரே ஒரு சிற்றினமாகும். இது பாக்கித்தான், இந்தியா மற்றும் வங்கதேசத்தில் காணப்படுகிறது.

## மேற்கோள்கள்
ஜெயகர் கடல்குதிரை

**ஜெயகர் கடல் குதிரை** (*Jayakar's seahorse*)(*கிப்போகாம்பசு ஜெயகாரி*) என்பது சிங்னாதிடே குடும்பத்தைச் சேர்ந்த கடலோர மீன் சிற்றினமாகும்.

## வாழிடம்
ஜெயகர் கடல் குதிரை இந்தியப் பெருங்கடலின் மேற்கு பகுதி, செங்கடம் மற்றும் அரேபிய கடல்களிலிருந்து பாக்கித்தானின் மத்திய கடற்கரை வரை காணப்படுகிறது. இது கடற்பாசி படுக்கைகள் (*காலோபிலா* சிற். போன்றவை), பாசிகள், மென்மையான அடி மூலக்கூறுகள், கடற்பாசிகள் மற்றும் பாறை வாழ்விடங்களில் வாழ்கிறது.

## விளக்கம்
ஜெயகர் கடல் குதிரை  நீளம் வரை வளரக்கூடியது. இது  ஆழமுள்ள நீர்ப்பகுதியில் வாழக்கூடியது. இது பொதுவாக  அளவில் காணப்படுகிறது. இது மற்ற கடல் குதிரைகளைப் போலவே சிறிய ஓட்டுமீன்களை உண்ணும். இந்த சிற்றினம் உள்பொரி முட்டையிடும் வகையினைச் சார்ந்தது. ஆண் கடற்குதிரைகள் குஞ்சு பொரிக்கும் பையில் முட்டைகளைச் சுமந்துகொண்டு அடைகாக்கின்றது. பாலியல் முதிர்ச்சி  நீளம் இருக்கும்போது அடைகிறது. 

ஜெயகர் கடல் குதிரை விலங்கியல் பெயர் மற்றும் பொதுவான பெயர் இந்திய மருத்துவர், மொழியியலாளர் மற்றும் மீனியலாளர் மருத்துவர் ஆத்மாராம் சதாசிவ் "மஸ்கட்டி" ஜெயகர் (1844-1911) நினைவாக இடப்பட்டது.

## மேற்கோள்கள்

பகுப்பு:கடற்குதிரை
ஆனேகல்

**ஆனேகல்** (*Anekal*) என்பது பெங்களூரு நகர மாவட்டத்தின் ஒரு முக்கிய நகரம் மற்றும் வட்டத் தலைநகரம் ஆகும். இது பெங்களூர் புறநகரில் உள்ள ஒரு முக்கிய நகரமாகும். ஆனேகல் தோராயமாக பெங்களூரு மையத்திலிருந்து 36 கி.மீ. தொலைவிலும், ஓசூர் மற்றும் எலக்ட்ரானிக் சிட்டியிலிருந்து 15 கி.மீ. தொலைவிலும் உள்ளது. பெங்களூரின் சில்க் போர்டில் இருந்து ஆனேக்கல் வரையிலான விரைவுச் சாலைகள் தேசிய நெடுஞ்சாலை மற்றும் மாநில செடுஞ்சாலை வழியாக செல்கிறது. இதனால் ஆனேகல் சிறந்த அணுக்ககத்தைக் கொண்டுள்ளது.  இந்த நகரம் பெங்களூர் பெருநகரப் பகுதியின் தெற்குப் பகுதியில் அமைந்துள்ளது. ஆனேகல் கரகம் மற்றும் தசரா விழாக்களுக்கு பெயர் பெற்றது.

இன்ஃபோசிஸ், பயோகான், விப்ரோ, எச்.சி.எல், டி.சி.எஸ், எக்சன்சா போன்ற முதன்மையான பெரு நிறுவனங்கள் அனைத்தும் ஆனேகல் வட்டத்தில் அமைந்துள்ளன.

2011 ஆம் ஆண்டிலிருந்து மக்கள் தொகை கிட்டத்தட்ட இரு மடங்காக அதிகரித்துள்ளது.

## நிலவியல்
ஆனேக்கல் . இல் அமைந்துள்ளது. இது சராசரி கடல் மட்டத்தில் இருந்து சுமார் 915 மீட்டர் (3001 அடி) உயரத்தில் அமைந்துள்ளது.

## மக்கள்தொகையியல்
வலது|thumb| கம்பட விநாயகர் கோவில்
2011 இந்திய மக்கள் தொகைக் கணக்கெடுப்பின்படி, ஆனேக்கல்  மக்கள் தொகையானது 44,260 ஆகும். இதில் ஆண்கள் 52 விழுக்காடு, பெண்கள் 48 விழுக்காடும் உள்ளனர். ஆனேகல்லின் அதிகாரப்பூர்வ மொழியும், பரவலாக பேசப்படும் மொழியிம் கன்னடம் ஆகும். ஆனேகல்லின் சராசரி கல்வியறிவு விகிதம் 67 விழுக்காடாக உள்ளது. இது தேசிய சராசரியான 59.5 விழுக்கட்டை விட கூடுதலாகும். ஆனேகல்லின் மக்களில் 56 விழுக்காடு ஆண்களும் 44 விழுக்காடு பெண்களும் கல்வியறிவு பெற்றுள்ளனர். மக்கள் தொகையில் 12 விழுக்காட்டினர்  6 வயதுக்குட்பட்டவர்கள். கன்னடத்தில் ஆனேகல் என்றால் 'யானைப் பாறை' என்று பொருளாகும்.

## மேற்கோள்கள்

## வெளி இணைப்புகள்
*Website

பகுப்பு:பெங்களூர் நகர மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பேகூர், பெங்களூர்

**பேகூர்** (*Begur*) என்பது இந்தியாவின் கர்நாடக மாநிலத்தில் உள்ள ஒரு நகரமாகும். இது பெங்களூரு- ஒசூர் நெடுஞ்சாலையில் அமைந்துள்ளது. மேற்கு கங்க வம்சத்தின் ஆட்சியிலும் பின்னர் சோழப் பேரரசின் ஆட்சியிலும் இது ஒரு முக்கிய இடமாக இருந்ததாக கூறப்படுகிறது. 

## பேகூர் கோட்டை
இடது|thumb|250x250px| பேகூரில் உள்ள வரலாற்று சிறப்புமிக்க நாகநாதேசுவரர் கோயில்
பேகூர் நகரின் மையத்தில் பஞ்சலிங்கேசுவரர் கோயில் உள்ளது. இதில் 1100 ஆண்டுகள் பழமையான கல்வெட்டு உள்ளது. இது 'பெங்களூரு' என்ற இடத்தைப் பற்றிய மிகப் பழமையான குறிப்பு ஆகும்.  இப்பகுதி மேற்கு கங்க வம்சத்தால் ஆளப்பட்டது.  10 ஆம் நூற்றாண்டில் சோழர் இப் பகுதியைக்  கைப்பற்றினர்.

நாகேசுவரர் கோயில் இரிகங்க நீதிமார்கனால் ஒன்பதாம் நூற்றாண்டில் கட்டப்பட்டது. மேலும்  பாஞ்சாலிகேசுவரர் கோயில் சோழர் காலத்தில் அக்தியரால் கட்டப்பட்டது.

கோயிலுக்கு அருகில், ஒரு சிறிய வட்ட கோட்டை உள்ளது. இது சுமார் 1.4&nbsp;கிமீ² பரப்பளவு கொண்டதாக உள்ளது. இது சோழர்களால் கட்டப்பட்டது எனப்படுகிறது. கட்டப்பட்ட காலம் தெரியவில்லை (ஆராய்ச்சி எதுவும் செய்யப்படவில்லை), ஆனால் கோட்டையின் நுழைவாயிலில் உள்ள 1100 ஆண்டுகள் பழமையான கல்வெட்டு இருப்பது கோட்டையின் பழமையைக் குறிக்கும். 

## போக்குவரத்து
பேகூர் ஆர்.கே. மார்க்கெட், சிவாஜி நகர், கெம்பேகவுடா பேருந்து நிலையம் ஆகியவற்றுடன் பெங்களுர் மாநகர போக்குவரத்துக் கழகத்தின் பேருந்துகளால் நன்கு இணைக்கப்பட்டுள்ளது. இப்பகுதி தே.நெ-44 க்கு அருகில் உள்ளது. இது  தமிழ்நாட்டின் எல்லை நகரமான ஒசூருடன் இணைக்கிறது. பெங்களூர் வானூர்தி நிலையம் மற்றும் தொடருந்து நிலையம் ஆகியவை இந்த பகுதி வழியாக செல்லும் வெளிவட்ட சாலையால் இணைக்கபட்டுள்ளன. இப்பகுதியில் அதிகரித்து வரும் வாகனப் போக்குவரத்தை எளிதாக்கும் வகையில், இப்பகுதி வழியாக செல்லும் பேகூர் சாலையை விரிவாக்கம் செய்ய திட்டமிடப்பட்டுள்ளது.  

## மேற்கோள்கள்

பகுப்பு:பெங்களூர் நகர மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பல்கேரியாவில் சமயமின்மை

**பல்கேரியாவில் சமயமின்மை** என்பது பல்கேரிய குடிமக்களிடையே இறைமறுப்பு, அறியவியலாமைக் கொள்கை, சமயச் சார்பின்மை ஆகியவற்றுடன் தொடர்புடையது. பல்கேரியாவில் சமயமின்மை என்பது சிறுபான்மையாகவுள்ளது. கிழக்கு மரபுவழி கிறிஸ்தவத்திற்குப் பிறகு மதம் சார்ந்த இரண்டாவது நிலையில் சமயமற்ற பல்கேரியர்கள் சுமார் 5-10% பேர் உளளனர். 20 ஆம் நூற்றாண்டின் போது மார்க்சிச - லெனினிச வரலாற்றுடனும் நாட்டில் காணப்பட்ட சோவியத் ஆட்சியினாலும் பல்கேரியாவில் சமயமின்மை என்பது நெருக்கமாக பிணைக்கப்பட்டுள்ளது.

## உசாத்துணை

Bulgaria
மலேசியாவின் இரண்டாவது மக்களவை, 1964–1969

**மலேசியாவின் இரண்டாவது மக்களவை 1964–1969** (மலாய்: *Parlimen Malaysia Kedua (1964–1969)* அல்லது *Parlimen Malaysia ke-2*; ஆங்கிலம்: *2nd Parliament of Malaysia (1964–1969)*) என்பது மலேசியக் கூட்டமைப்பின் இரண்டாவது மக்களவை ஆகும். 2-ஆவது மக்களவையின் முதல் கூட்டத் தொடர் 18 மே 1964-இல் நடைபெற்றது. 

1964-ஆம் ஆண்டு மலேசிய பொதுத்தேர்தல் (*1964 Malaysian General Election*) நடைபெற்ற பின்னர் இந்த மக்களவை கூடியது. மக்களவை தலைவராக சையது ஈசா அல்வி (*Syed Esa Alwee*) 24 நவம்பர் 1964 வரையில் தலைமை தாங்கினார். அதன் பின்னர் சிக் முகமட் யூசோப் (*Chik Mohamad Yusuf*) தலைமை தாங்கினார். 

## பொது

இந்த மக்களவையில் முன்னாள் பிரதமர் துங்கு அப்துல் ரகுமான் (*Tunku Abdul Rahman*) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக டான் சி கூன் (*Tan Chee Khoon*) பொறுப்பு வகித்தார்.
(Members of the Dewan Rakyat, 2nd Malaysian Parliament 18 Mei 1964)

## மக்களவை அமைப்பு (1964–1969)

## மேற்கோள்கள்

## மேலும் காண்க
* மலேசியாவின் அமைச்சரவைகள் பட்டியல்

## வெளி இணைப்புகள்
* Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
* Chin, U.-H. (1996). *Chinese politics in Sarawak: A study of the Sarawak United People's Party*. Kuala Lumpur: Oxford University Press.
* Faisal, S. H. (2012). *Domination and Contestation: Muslim Bumiputera Politics in Sarawak*. Institute of Southeast Asian Studies.
* Surohanjaya Pilehanraya Malaysia. (1965). *Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu*. Kuala Lumpur: Jabatan Chetak Kerajaan.

பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
பால் கனகராஜ்

**இராஜாசிங் கிறிஸ்டோபர் பால் கனகராஜ்**  (R C Paul Kanagaraj), சென்னை வழக்கறிஞர் சங்க முன்னாள் தலைவரும், பிரபல குற்றவியல் வழக்கறிஞரும் ஆவார். இவர் சூன் 2020ல் பாரதிய ஜனதா கட்சியின் தமிழ்நாடு மாநில துணைத்தலைவராக நியமிக்கப்பட்டார். இவர் பாரதிய ஜனதா கட்சியின் தமிழ்நாடு வழக்கறிஞர்கள் அணியின் தலைவராக உள்ளார்.

## தேர்தல்களில்
இவர் 2014 பொதுத்தேர்தலில் வட சென்னை மக்களவைத் தொகுதியில் சுயேட்சையாக போட்டியிட்டு வெற்றி வாய்ப்பை இழந்தவர். மேலும் இவர் 2015ல் இராதாகிருஷ்ணன் நகர் சட்டமன்ற இடைத்தேர்தலில்யில் ஜெ. ஜெயலலிதாவை எதிர்த்து சுயேட்சையாக போட்டியிட்டார்.

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:தமிழ் வழக்கறிஞர்கள்
பகுப்பு:வாழும் மக்கள்
பகுப்பு:சென்னை மக்கள்
சிக்கபானவாரா

**சிக்கபானவாரா** (Chikkabanavara) என்பது இந்தியாவின் கர்நாடகா மாநிலம் பெங்களூருவில் புறநகரில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டதில் அமைந்துள்ளது. இது பெங்களூரில் எஞ்சியிருக்கும் பழமையான ஏரிகளில் ஒன்றைக் கொண்டிருக்கிறது. இந்த ஏரி பெங்களூர்-தும்கூர் தொடருந்து பாதையில் சிக்கபானவாரா தொடருந்து நிலையத்திலிருந்து வடக்ககே 1.5 கி.மீ. தொலைவில் அமைந்துள்ளது.

## மக்கள்தொகையியல்
 இந்திய மக்கள் தொகை கணக்கெடுப்பின்படி, சின்னபானவாரத்தின் மக்கள் தொகை 5209 ஆகும். இவர்களில் ஆண்களின் எண்ணிக்கை 2640 என்றும், பெண்களின் எண்ணிக்கை  2589 என்றும் உள்ளது.

## போக்குவரத்து

### பேருந்து
பெங்களூர் மாநகர போக்குவரத்துக் கழகமானது இங்கிருந்து மெஜஸ்டிக், ஆர். கே மார்க்கெட் ஆகிய இடங்களுக்கு 250,253,254,248 ஆகிய எண் பேருந்துகளையும், கெங்கேரிக்கு - 502H எண் பேருந்தையும், கிருஷ்ணராஜபுரத்துக்கு (ஆர்.கே. புரம்) 502A, 507C எண் பேருந்துகளையும். பீன்யா, ஜலஹள்ளி ஆகியவற்றுக்கு 250,250AB, 220AC,  எண் பேருந்துகளையும், விஜய்நகர் நோக்கி 250AC எண் பேருந்தையும் இயக்குகிறது.

### தொடருந்து
அருகிலுள்ள தொடருந்து நிலையம் சிக்கபானவார் சந்திப்பு தொடருந்து நிலையம், யஷ்வந்த்பூர் சந்திப்பு தொடருந்து நிலையம் 10&nbsp;கி.மீ. தொலைவில் அமைந்துள்ளது.

### வானூர்தி
கெம்பெகவுடா பன்னாட்டு வானூர்தி நிலையம் 38&nbsp;கி.மீ தொலைவில் உள்ளது.

## மேற்கோள்கள்

## வெளி இணைப்புகள்

* https://web.archive.org/web/20071116153217/http://bangaloreurban.nic.in/

பகுப்பு:பெங்களூர் நகர மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
சீனாவில் சமயமின்மை

சீனா உலகின் மிகப் பெரிய மதமற்ற மக்கள்தொகை கொண்டுள்ளதுடன், சீன அரசாங்கமும் ஆளும் சீனப் பொதுவுடமைக் கட்சியும் அதிகாரப்பூர்வமாக நாத்திகர்கள் ஆவர்.சமய வெளிப்படுத்தலிலும் ஒழுங்கமைப்பதிலும் சில வகையான வரம்புகள் இருந்தபோதிலும்,மதம் தடைசெய்யப்படவில்லை. அத்துடன் சீன அரசியலமைப்பின் கீழ் மதச் சுதந்திரம் பெயரளவில் பாதுகாக்கப்படுகிறது. சீன மக்களிடையே பல்வேறு வகையான மத நடைமுறைகள் உள்ளன. மதத்தின் மீதான சீன அரசாங்கத்தின் அணுகுமுறை என்பது ஐயத்திற்குரியதாகவும் சமயத்தை உயர்வு இட்டுச்செல்லாமலும் உள்ளது.

## உசாத்துணை

China
வி. மோகன்

**வி. மோகன்** (*V. Mohan*) என்பவர் இந்திய மருத்துவர்/அறிவியலாளர், நீரிழிவு மருத்துவத்தில் நிபுணத்துவம் பெற்றவர் ஆவார். இவர் மருத்துவர் மோகன் நீரிழிவு சிறப்பு மையத்தின் தலைவராக உள்ளார். இது நீரிழிவு சிகிச்சைக்கான பன்னாட்டு கூட்டமைப்பின் மையம் ஆகும். இவர் சென்னையிலுள்ள சென்னை நீரிழிவு ஆராய்ச்சி அறக்கட்டளையின் தலைவராகவும் உள்ளார். இது நீரிழிவு தொடர்பான மேம்பட்ட ஆராய்ச்சிக்கான இந்திய மருத்துவ ஆய்வு குழும மையமாகும்.

## கல்வி
மருத்துவர் மோகன் தனது இளநிலை மற்றும் முதுகலை மருத்துவக் கல்வியை (பொது மருத்துவம்) மதராசு மருத்துவக் கல்லூரியில் முடித்தார். 1984-85-ல், இலண்டன், அரச் முதுநிலை மருத்துவப் பள்ளி மற்றும் ஹேமர்ஸ்மித் மருத்துவமனையில் வெல்கம் அறக்கட்டளை ஆராய்ச்சி உறுப்பினராகவும், 1985-86-ல் செருமனியின் உல்ம் பல்கலைக்கழகத்தில் அலெக்சாண்டர் வான் ஹம்போல்ட் சகாவாகவும் ஒரு வருடம் பணியாற்றினார். இவர் 1987-ல் முனைவர் மற்றும் பின்னர் 1997-ல் ஆய்வறிக்கை மூலம் அறிவியல் முனைவர் *பைப்ரோகால்குலசு* கணைய நீரிழிவு துறையில் ஆராய்ச்சிக்காக பெற்றார்.

## விருது

மோகன், நீரிழிவு மருத்துவத் துறையில் செய்த சாதனைகளுக்காக இந்திய அரசின் பத்மசிறீ விருது உட்பட பல மதிப்புமிக்க விருதுகளைப் பெற்றுள்ளார். 2018ஆம் ஆண்டில், இவர் அமெரிக்க நீரிழிவு சங்கத்திடமிருந்து நீரிழிவு நோய் குறித்த சேவைக்காகப் பன்னாட்டு விருதான மருத்துவர் கரோல்ட் ரிப்கின் விருதினையும் பெற்றார். மேலும் இந்த விருதைப் பெற்ற முதல் இந்தியர் இவர் ஆவார். இந்திய மருத்துவ குழுவின் மருத்துவர் பி. சி. ராய் விருதையும் இவர் பெற்றவர். இவர் இந்தியாவின் தமிழ்நாடு மாநிலத்தின் சிறந்த அறிவியலாளராக அங்கீகரிக்கப்பட்டுள்ளார்.

## மேற்கோள்கள்

## வெளி இணைப்புகள்
* 
* 
* Top 2% scientists in the world. 14 November 2020.

பகுப்பு:வாழும் மக்கள்
பகுப்பு:மருத்துவர்கள்
பகுப்பு:பத்மசிறீ விருது பெற்றவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:சென்னை மக்கள்
பகுப்பு:மதராசு மருத்துவக் கல்லூரி மேனாள் மாணவர்கள்